এর আগে ১৮ এপ্রিল আইনি জটিলতায় চার বছরের অধিক সময় ধরে মর্গে পড়ে থাকা নীলফামারীর ধর্মান্তরিত হওয়া হোসনে আরার (নিপা রানী) মরদেহ ইসলাম ধর্মীয় রীতি অনুযায়ী দাফনের নির্দেশ দিয়ে হাইকোর্টের পূর্ণাঙ্গ রায় প্রকাশিত হয়। রায় প্রদানকারী বিচারপতি মো. মিফতাহ উদ্দিন চৌধুরীর স্বাক্ষরের পর সোমবার ১৫ পৃষ্ঠার এ রায় প্রকাশ করা হয়। রায়ে দুদিনের মধ্যে হোসনে আরা লাইজুর (নিপা রানী) মরদেহ দাফন করতে বলা হয়।